Erik Axel Karlfeldt

Erik Axel Karlfeldt, nado en Karlbo o 20 de xullo de 1864 e finado en Estocolmo o 8 de abril de 1931, foi un poeta sueco, secretario da Academia Sueca e premio Nobel de Literatura.

 Traxectoria 

Nacido no seo dunha familia de mineiros, estudou na Universidade de Uppsala e, máis tarde, deu clases nunha escola de Djursholm, suburbio de Estocolmo, e nunha escola para adultos. Traballou para a Biblioteca Real de Suecia, en Estocolmo.

En 1904, Karlfeldt foi escolleito membro da Academia Sueca, ocupando a cadeira número 11. En 1905 foi elixido membro do Instituto Nobel da Academia e, en 1907, do Comité Nobel. En 1912 foi escollido para secretario permanente da Academia, posto que mantivo até a morte.

A Universidade de Uppsala, alma máter de Karlfeldt, galardoouno co título de Doctor honoris causa en 1917. En 1931 foi galardoado co premio Nobel de Literatura, honra que rexeitara en 1918.Karlfeldtsamfundet . Consultado o 12 de xaneiro de 2012. 

Como poeta, acadou desde o principio gran popularidade, figurando hoxe en día como un dos máis poetas suecos máis importantes, dotado cun gran sentido do humor e da fantasía, como se reflicte en Fridolins visor (Baladas de Fridolín, 1898), en Fridolins lustgård (O xardín de Fridolín, 1901), Flora och Pomona (1906) e Flora och Bellona (1918). A natureza e a vida no campo acostuman ser os temas principais das súas obras.

 Obras 
 Vildmarks- och kärleksvisor (1895)
 Fridolins visor och andra dikter (1898)
 Fridolins lustgård och Dalmålningar på rim (1901)
 Flora och Pomona (1906)
 Flora och Bellona (1918)
 Hösthorn (1927)

 Notas 

 Véxase tamén 
 Ligazóns externas 
 Biografía do Instituto Nobel 

Categoría:Escritores de Suecia
Categoría:Escritores en lingua sueca
Categoría:Premio Nobel de Literatura
Categoría:Nados en 1864
Categoría:Nados no condado de Dalarna
Categoría:Finados en 1931
Categoría:Premios Nobel de Suecia
Categoría:Alumnos da Universidade de Uppsala